cyanic-selkie/wikianc huggingface dataset:
আয়মোরে মোরেইরা
ক্লাব ফুটবল
আয়মোরে ফুটবল খেলায় ডান পার্শ্বীয় আক্রমণভাগের খেলোয়াড় হিসেবে খেলা শুরু করেছিলেন, তবে কিন্তু খুব শীঘ্রই তিনি তার মত পরিবর্তন করে গোলরক্ষকের ভূমিকায় অবতীর্ণ হয়েছিলেন। আমেরিকা, পালমেইরাস এবং বোতাফোগো দলে ১৯৩৬ থেকে ১৯৪৬ সাল পর্যন্ত খেলেছিলেন। এরপর তিনি ব্রাজিল জাতীয় দলে অন্তর্ভুক্ত হয়েছিলেন।
ম্যানেজার
খেলোয়াড়ি জীবন থেকে অবসর নিয়ে তিনি সফলতম কোচ হয়েছিলেন। ব্রাজিলের কোচ হয়ে তিনি চিলিতে অনুষ্ঠিত ১৯৬২ ফিফা বিশ্বকাপে ২য় বারের মতো শিরোপা এনে দিয়েছেন। প্রথম খেলায় মেক্সিকোর বিরুদ্ধে পেলে প্রথম গোল করেছিলেন। দ্বিতীয় গোল করে চেকোস্লোভাকিয়ার বিরুদ্ধে দূরপাল্লার শট নিতে গিয়ে আঘাত পেয়েছিলেন। ফলে তাকে পরবর্তীতে প্রতিযোগিতার বাকি খেলায় অংশগ্রহণ করা থেকে বিরত থাকতে হয়েছিল। আয়মোরে প্রতিযোগিতায় দলের একমাত্র পরিবর্তন হিসেবে আমারিলদোকে মাঠে নামিয়েছিলেন। ফাইনালে পুনরায় প্রতিপক্ষরূপে চেকোস্লোভাকিয়ার বিপক্ষে গ্যারিঞ্চার সাফল্যে দল ৩–১ গোলে জয়লাভ করেছে।
এছাড়াও তিনি বাঙ্গু, পালমেইরাস, পোর্তুগেসা, বোতাফোগো, সাও পাওলো, গালিসিয়া এবং পানাথিনাইকোস দলের কোচে দায়িত্ব পালন করেছিলেন।
সুপারি গাছ
বিস্তৃতি
সুপারি বাংলাদেশের একটি অন্যতম প্রধান অর্থকরী ফসল। সুপারি গাছের উৎপত্তি ফিলিপাইনে হয়েছিল বলে মনে করা হয়। ভারত, শ্রীলঙ্কা, মায়ানমার, পাকিস্তান, নেপাল, ইন্দোনেশিয়া, ফিলিপাইন, চীন, প্রভৃতি দেশে সুপারি চাষ করা হয়। বাংলাদেশের উপকূলবর্তী এলাকায় বিশেষ করে বাগেরহাট, পিরোজপুর, ঝালকাঠি, বরিশাল, পটুয়াখালী, বরগুনা, নোয়াখালী, লক্ষীপুর, চট্টগ্রাম, কক্সবাজার ইত্যাদি জেলায় প্রচুর সুপারি জন্মে। উত্তরবঙ্গের রংপুরেও সুপারির চাষ হয়। বাগান আকারে, বাড়ির আশেপাশে বা পুকুর ধারে সাধারণত সুপারি গাছ লাগানো হয়।
সুপারি গাছ
thumb|100px|left|সুপারি গাছের গুঁড়ি সুপারি একবীজপত্রী সরল কান্ডের অশাখ বড় বৃক্ষ। গাছ প্রায় ২০-২৫ মিটার লম্বা হয়; গোলাকার কাণ্ডের ব্যাস ৪ থেকে ৭ ইঞ্চি। সুপারির পাতা লম্বা; মধ্যশিরাটি বেশ শক্ত ; মধ্যশিরার দু’পাশ থেকে চিরুনির দাঁতের মত সবুজ পত্রফলক সাজানো থাকে; তবে তা নারিকেল ও খেজুরের চেয়ে প্রশস্ত ও কোমল। পাতায় কোন কাঁটা নেই। দীর্ঘ পত্রখোল বা খোলা কান্ডের সাথে লেগে থাকে।
বিবরণ
সুপারি গাছের ফল ডিম্বাকার থেকে গোলাকার, ছোট। কাঁচা ফলের রঙ সবুজ, পাকলে হলুদ বা কমলা হয়ে যায়। কাঁদিতে থোকা ধরে অনেক ফল থাকে। কাঁচা ও পাকা ফল খাওয়া হয়। খোসা ছাড়িয়ে ভিতরে সুগোল যে বিচি থাকে সেটাই খাওয়া হয়। এই বিচি শুকিয়েও খাওয়া হয়। কুচিকুচি করে যাঁতি দিয়ে কেটে পানের সাথে সুপারি খাওয়া হয়।
সুপারির গুনাগুণ
কাঁচা সুপারি খেলে অনেক সময় মাথা ঘোরে। কাঁচা সুপারিতে ০.১-০.৫/ অ্যালকালয়েড থাকে, যার কারণে মাথা ঘোরে। প্রতি ১০০ গ্রাম সুপারিতে আছে ২৮৯ ক্যালরি শক্তি যোগানোর ক্ষমতা। 'আন্তর্জাতিক ক্যান্সার গবেষণা এজেন্সী'র মতে, সুপারি এক ধরনের কার্সিনোজেন (বিষ), যা স্বাস্থ্যের জন্য ক্ষতিকর। সুপারিসহ পান খেলে মুখের ক্যন্সার হতে পারে। ক্রিমি, রক্ত আমাশয়, অজীর্ণ ইত্যাদি রোগ নিরাময়েও সুপারি উপকারী। এর রসে এরিকোলিন ইত্যাদি উপবিষ ভারত উপমহাদেশে মুখের ক্যান্সারের একটি অন্যতম কারণ। কাঁচা সুপারি চিবালে শরীরে গরম অনুভূত হয়, এমনকি শরীর ঘেমে যেতে পারে। সুপারি খেলে তাৎক্ষণিক যেসব সমস্যা দেখা যায় সেগুলো হল-হাঁপানি বেড়ে যেতে পারে ও হাইপারটেনশন বা রক্তচাপ বেড়ে যেতে পারে।
চাষাবাদ
বর্ষাকালে বীজ পুঁতে সুপারির চারা তৈরি করা হয়। লোনা নয় এরকম মাটিতে এক বছর বয়সী চারা ৩ মিটার দূরে দূরে গর্ত করে লাগালেই সুপারি বাগান দাঁড়িয়ে যায়। অন্য গাছপালার মধ্যে বা ছায়া জায়গায় লাগালে সুপারি গাছ ভাল হয়। প্রখর রোদ সুপারি গাছ সইতে পারে না। চারা লাগানোর পর ৬-৭ বছরের মধ্যেই ফল ধরা শুরু করে। তবে বেশি ফল ধরে ১০-১২ বছরের পর থেকে। স্থানভেদে বছরের নভেম্বর-মার্চ পর্যন্ত সুপারি সংগ্রহ চলে।
রোং-জোম-ছোস-ক্যি-ব্জাং-পো
রোং-জোম-ছোস-ক্যি-ব্জাং-পো (১০১২–১০৮৮) একাদশ শতাব্দীর তিব্বতী বৌদ্ধধর্মের র্ন্যিং-মা ধর্মসম্প্রদায়ের সর্বাপেক্ষা বিখ্যাত শিক্ষক ও রচয়িতা ছিলেন।
রচনা
রোং-জোম-ছোস-ক্যি-ব্জাং-পো প্রায় ১০০টিরও ওপর গ্রন্থ রচনা করলেও অধিকাংশ গ্রন্থেরই বর্তমানে অস্তিত্ব নেই। যে কয়টি গ্রন্থের অস্তিত্ব রয়ে গেছে, নিম্নে তাদের একটি তালিকা দেওয়া হল,
জুন নিশিকাওয়া
জুন নিশিকাওয়া (西川 潤, Jun Nishikawa; জন্ম: ২১ ফেব্রুয়ারি ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুতে হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
জুন নিশিকাওয়া ২০০২ সালের ২১শে ফেব্রুয়ারি তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নিশিকাওয়া জাপান অনূর্ধ্ব-১৬, জাপান অনূর্ধ্ব-১৭ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ১৪ ম্যাচে অংশগ্রহণ করে ২টি গোল করেছেন।
রহিমআফরোজ
থাম্ব রহিমআফরোজ (বাংলাদেশ) লিমিটেড বাংলাদেশের একটি কোম্পানি। ১৯৫৪ সালে চট্টগ্রামে আব্দুর রহিম এর নেতৃত্বে একটি ছোট্ট ট্রেডিং কোম্পানি হিসাবে তার যাত্রা শুরু করে যা আজ বর্তমানে বাংলাদেশের অন্যতম একটি বড় গ্রুপ হিসাবে প্রতিষ্ঠা লাভ করেছে।
ইতিহাস
এ সি আবদুর রহিম ১৯৫৪ সালে একটি ছোট্ট ট্রেডিং কোম্পানি নিবন্ধিত করেন ও যাত্রা শুরু করেন। এটি ১৯৮০ সালে যুক্তরাজ্যের লুকাস ব্যাটারি অধিগ্রহণের মাধ্যমে সফল ব্যবসার শুরু করে। ১৯৮২ সালে আবদুর রহিম মারা গেলে তার তিন সন্তান আফরোজ রহিম, ফিরোজ রহিম এবং নিয়াজ রহিম ব্যবসার হাল ধরেন।
কোম্পানিটি ১৯৮৫ সালে প্রথম শিল্প-ব্যাটারি উৎপাদন শুরু করে। ১৯৮৫ সালে প্রথম সোলার পাওয়ারের ক্ষেত্রে ব্রিটিশ পেট্রোলিয়ামের সহায়তায় কাজ শুরু ও ১৯৯২ সালে প্রথম সিঙ্গাপুরে ব্যাটারি রপ্তানি করে।
রহিমআফরোজ বাংলাদেশে ১৯৯৩ সালে প্রথম আইপিএস চালু করে। কোম্পানিটি ২০০০ সালে ভারতের আহমেদাবাদে অফিস খোলে। ২০০১ সালে বাংলাদেশ এন্টারপ্রাইজ অব দ্য ইয়ার হয় এবং একই সালে আগোরা ব্র্যান্ড নামে রহিমআফরোজ সুপারস্টোর্স লিমিটেড চালু করে।
ব্যবসা
বর্তমানে এই গ্রুপের ৯ টি ব্যক্তি মালিকানাধীন ব্যবসায়িক শাখা ও কিছু অংশীদার ভিত্তিক ব্যবসায়িক শাখা বিদ্যমান আছে। গ্রুপের পরিচালনায় যারা আছেন তারা হলো, চেয়ারম্যান জনাব আফরোজ রাহিম, ম্যানেজিং ডিরেক্টর ফিরোজ রাহিম, নিয়াজ রহিম, মোহাম্মদ ঈসমাইল, মনোয়ার মিসবাহ মঈন এবং মুদাসসির মঈন।
গ্রুপের মূল ব্যবসা গাড়ির যন্ত্র সামগ্রী, পাওয়ার এন্ড এনার্জি এবং রিটেইল চেইন। বর্তমানে গাড়ির টায়ার, ব্যাটারী, গাড়ির ইঞ্জিনের তেল, জেনারেটর, বাতি, ইলেকট্রিকাল যন্ত্র সামগ্রী, সিএনজি স্টেশন এবং পাওয়ার স্টেশন ইত্যাদি।
গ্রুপের অন্যতম ব্যবসা হচ্ছে বাংলাদেশের সবচেয়ে পুরাতন ও রিটেইল চেইন আগোরা।
অর্জন
প্রতিষ্ঠানটি ২০০১-২০০২ সালে সেরা রফতানিকারকের ট্রফি অর্জন করে। ২০০৪ সালে বাংলাদেশে ফাইবার অপটিকভিত্তিক মেট্রোনেট বাংলাদেশে চালু করে নবায়নযোগ্য শক্তির জন্য ম্যাক গ্র হিল প্যাট রিনিউঅ্যাবেল এনার্জি পদক পায়। এটি ২০০৬ সালে অ্যাশডেন পুরস্কার পায়। ২০০৮ সালে ব্র্যান্ড লিডারশিপ পুরস্কার পায়। ২০১০ সালে এশিয়ার সেরা ব্রান্ড ও বেস্ট ইম্পোয়ারের সিএমও পুরস্কার পায়।
দানাহ আল-নাসরাল্লাহ
দানা বা দানাহ আল-নাসরাল্লাহ (জন্ম ৭ মার্চ ১৯৮৮) হলেন কুয়েতি মহিলা ট্র্যাক এবং ফিল্ড মল্লক্রীগাবিদ, যিনি স্প্রিন্টিং প্রতিযোগিতায় প্রতিদ্বন্দ্বিতা করেছেন। ২০০৪ সালে, তিনিই প্রথম কুয়েতি মহিলা অলিম্পিক প্রতিযোগী ছিলেন।
স্বপ্ন পূরণ
স্বপ্ন পূরণ শহীদুল ইসলাম খোকন পরিচালিত ২০০৮ সালের বাংলাদেশী নাট্য চলচ্চিত্র। এর কাহিনি লিখেছেন গীতালী হাসান, সংলাপ লিখেছেন যোশেফ শতাব্দী এবং চিত্রনাট্য লিখেছেন খোকন। চলচ্চিত্রটি প্রযোজনা ও পরিবেশনা করে ইমপ্রেস টেলিফিল্ম। এতে শ্রেষ্ঠাংশে অভিনয় করেছেন মৌসুমী, ফেরদৌস আহমেদ, শামস সুমন, সোহেল রানা ও শহীদুল আলম সাচ্চু। শামস সুমন এই চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন।
সঙ্গীত
চলচ্চিত্রটির গীত রচনা এবং সঙ্গীত পরিচালনা করেছেন মিল্টন খন্দকার। গানে কণ্ঠ দিয়েছেন মনির খান, রিজিয়া পারভীন, সোহেল ও দেবযানী।
জহুরুল হক (অনুবাদক)
'''ড. জহুরুল হক''' (১১ অক্টোবর – ১৮ জানুয়ারি ২০১৭) ছিলেন একজন বাঙ্গালী ইসলামী পণ্ডিত ও চিকিৎসক। তিনি কুরআন মাজীদ অসমীয়া, বাংলা ও ইংরেজি ভাষায় অনুবাদ করে আসামের একজন সুপরিচিত ব্যক্তিত্ব হয়ে ওঠেন। পরবর্তীতে তিনি ওমানের মাস্কাটে চলে যান এবং সেখানেই মৃত্যু বরণ করেন।
জীবনী
ড. জহুরুল হক ভারতের করিমগঞ্জ জেলার বাঙ্গালী সুন্নি মুসলিম পরিবারে জন্মগ্রহণ করেন। দীর্ঘ বার বছর পরিশ্রমের পর তিনি ১৯৮৬ সালে আল-কুরআনের বাংলা অনুবাদ প্রকাশ করেন। আল-কুরআনের বাংলা অনুবাদ চলাকালীন সময়েই তিনি অসমীয়া অনুবাদের কাজে হাত দেন।
ধাতুগণ
বাংলা ব্যাকরণে, ধাতুর গণ বলতে ধাতু বা ক্রিয়ামূলগুলোর বানানের ধরনকে বোঝায়। এক্ষেত্রে "গণ" শব্দের অর্থ হলো শ্রেণি।
ধাতুর গণ নির্ধারণ করতে দুইটি বিষয়ের প্রতি লক্ষ রাখা হয়- (ক) ধাতুর অক্ষর সংখ্যা। এবং (খ) ধাতুর প্রথম বর্ণে সংযুক্ত স্বরবর্ণ।
ধাতুর গণসমূহ
বাংলা ভাষার সমস্ত ধাতুকে ২০টি গণে ভাগ করা হয়েছে। এগুলো হলো:
নামি ডিন
হুবার্ট গুভেইন নামি ডিন (Nummy Deane; জন্ম: ২১ জুলাই, ১৮৯৫ - মৃত্যু: ২১ অক্টোবর, ১৯৩৯) জুলুল্যান্ডের এশোই এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৪ থেকে ১৯৩১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও ট্রান্সভাল দলের প্রতিনিধিত্ব করেছেন নামি ডিন। দলে তিনি মূলতঃ ডানহাতে মাঝারিসারিতে ব্যাটিং করতেন।
ঘরোয়া ক্রিকেট
জুলুল্যান্ডের এশোই এলাকায় জন্মগ্রহণকারী নামি ডিন ডানহাতি মাঝারিসারির ব্যাটসম্যান হিসেবে খেলতেন। প্রথম-শ্রেণীর দক্ষিণ আফ্রিকান ঘরোয়া ক্রিকেটে ১৯১৯-২০ মৌসুম থেকে ১৯২২-২৩ মৌসুম পর্যন্ত নাটালে এবং ১৯২৩-২৪ মৌসুম থেকে ১৯২৯-৩০ মৌসুম পর্যন্ত ট্রান্সভালের পক্ষে খেলেছেন। প্রথম বিশ্বযুদ্ধ শেষে যুক্তরাজ্য, দক্ষিণ আফ্রিকা ও অস্ট্রেলিয়া দল নিয়ে গঠিত অস্ট্রেলিয়ান ইম্পেরিয়াল ফোর্সেসের বিপক্ষে নাটালের সদস্যরূপে প্রথমবারের মতো প্রথম-শ্রেণীর খেলায় অংশ নেন। খেলায় তিনি ২৩ রান দিয়ে তিন উইকেট দখল করেন। এগুলোই তার প্রথম-শ্রেণীর খেলোয়াড়ী জীবনের একমাত্র উইকেট ছিল। তবে, তার বোলিংয়ের ধরন সম্পর্কে জানা যায়নি।
আন্তর্জাতিক ক্রিকেট
সমগ্র খেলোয়াড়ী জীবনে ১৭টি টেস্টে অংশগ্রহণ করতে পেরেছেন নামি ডিন। সবগুলো টেস্টই ইংল্যান্ড দলের বিপক্ষে খেলেছেন। তন্মধ্যে, ১২ টেস্টে দক্ষিণ আফ্রিকা দলের অধিনায়কের দায়িত্বে ছিলেন তিনি। ১৪ জুন, ১৯২৪ তারিখে টেস্ট ক্রিকেটে অভিষেক ঘটে তার।
ইংল্যান্ড গমন, ১৯২৪
১৯২৪ সালে হার্বি টেলরের নেতৃত্বে দক্ষিণ আফ্রিকা দল ইংল্যান্ড গমন করে। টেস্ট সিরিজটিতে সফরকারী দল ৩-০ ব্যবধানে পরাজিত হয় ও দুই খেলায় ড্র করে। উইজডেনে দলের ব্যর্থতার জন্য বোলিং দূর্বলতাকে তুলে ধরা হয়। এ সফর সম্পর্কে উইজডেনের চার পৃষ্ঠার প্রতিবেদনে নামি ডিনের ভূমিকাকে উল্লেখ করেনি। এ সফরে ব্যক্তিগত সফলতাও খুব একটা সুবিধের ছিল না। ২৫টি প্রথম-শ্রেণীর খেলায় অংশ নিয়ে একবারমাত্র পঞ্চাশোর্ধ্ব রান তুলতে পেরেছেন ও ২২.১৮ গড়ে ৬২১ রান তুলেন। একমাত্র অর্ধ-শতকটি আসে স্কটল্যান্ডের বিপক্ষে। খেলায় অপরাজিত ৮০ রানের ইনিংসটিতে স্বাগতিক দলের বিপক্ষে একচ্ছত্র প্রভাববিস্তার করেছিল তার দল।
মাঝারিমানের রেকর্ড থাকা সত্ত্বেও ডিনকে মূলতঃ ব্যাটিংয়ে অভিজ্ঞ ব্যাটসম্যান হিসেবে দলে রাখা হয়েছিল। পাঁচ টেস্টের প্রত্যেকটিতেই তার অংশগ্রহণ ছিল। বব ক্যাটারলের ন্যায় খেলোয়াড়সহ ফ্রেড সাসকিন্ড অন্য যে-কোন খেলোয়াড়ের তুলনায় অনেকগুলো রান দিয়ে ফেলেন। ২৩.৮৩ গড়ে ১৪৩ রান তুলেছিলেন নামি ডিন। অধিকাংশ ক্ষেত্রেই নিচের মাঝারিসারিতে ৭ নম্বরে ব্যাটিংয়ে নামতেন। তৃতীয় টেস্টে নিজস্ব সেরা খেলা উপহার দেন। দ্বিতীয় ইনিংসে ব্যাটিংয়ের অবস্থান পরিবর্তন করে উদ্বোধনে নামেন। অপরাজিত ৪৭ রানের ইনিংস খেললে ফলো-অনের কবলে পড়ে ২৬৪ রানে পিছিয়ে থাকা সত্ত্বেও ইংল্যান্ড দল পুনরায় ব্যাট করতে বাধ্য হয়েছিল।
নিজদেশে অংশগ্রহণ
১৯২৪-২৫ মৌসুমে ধনপতি এস. বি. জোয়েলের ব্যবস্থাপনায় ইংরেজ দল দক্ষিণ আফ্রিকা সফরে আসে। টেস্ট খেলার অভিজ্ঞতাসম্পন্ন খেলোয়াড় থাকা সত্ত্বেও টেস্ট মানসম্পন্ন দক্ষিণ আফ্রিকা দলের বিপক্ষে চার খেলায় অংশ নেয়; তবে, খেলাগুলো টেস্টের মর্যাদা পায়নি ও প্রথম-শ্রেণীর খেলারূপে গণ্য হয়। নামি ডিন চারটি খেলার সবকটিতেই অংশ নেন। তবে, খুব কমই দলে ভূমিকা রাখতে সমর্থ হন। জোয়েল একাদশের বিপক্ষে ট্রান্সভালের খেলায় তিনি দ্বিতীয় ইনিংসে ১১৮ রান তুলেছিলেন।
১৯২৫-২৬ মৌসুম থেকে ট্রান্সভাল দলের অধিনায়কের দায়িত্ব বর্তায় নামি ডিনের উপর। প্রথম মৌসুমে ছয় খেলার পাঁচটিতেই জয় পেয়ে কারি কাপের শিরোপা লাভ করে তার দল। পরের বছর প্রত্যেক খেলাতেই জয়ে পেয়েছিল ট্রান্সভাল দল।
অধিনায়কত্ব লাভ
ঘরোয়া ক্রিকেটে অধিনায়ক হিসেবে সফলতা লাভের প্রেক্ষিতে নামি ডিনকে দক্ষিণ আফ্রিকা দলের অধিনায়ক হিসেবে ঘোষণা করা হয়। ১৯২৭-২৮ মৌসুমে সফরকারী ইংরেজ দলের বিপক্ষে পূর্বেকার সফরে নেতৃত্বদানকারী হার্বি টেলরকে বড় ধরনের খেলায় চাপ অনুভব করায় তাকে এ অধিনায়কত্ব প্রদান করা হয়েছিল। সিরিজের প্রথম খেলায় দূর্বল ব্যাটিংয়ের কারণে পরাজিত হয় দক্ষিণ আফ্রিকা দল। দ্বিতীয় খেলায় প্রথম ইনিংসে ১১৭ রানে এগিয়েছিল স্বাগতিক দল। দলীয় ২৫০ রানের মধ্যে তার অংশগ্রহণ ছিল ৪১ রান। তাসত্ত্বেও খেলায় দক্ষিণ আফ্রিকানরা ৮৭ রানে পরাজিত হয়।
তৃতীয় টেস্টে দক্ষিণ আফ্রিকা দল রান সংগ্রহের দিকে ধাবিত হলে খেলাটি ড্রয়ে পরিণত হয়। নামি ডিন খেলায় উল্লেখযোগ্য ভূমিকা রাখেন। দলীয় সংগ্রহ ১৪৬/৭ থাকা অবস্থায় বুস্টার নুপেনকে নিয়ে শক্ত প্রতিরোধ গড়ে তুলেন। উভয়েই পঞ্চাশোর্ধ্ব রান তুলেন ও ৭৭ রান তুলে তিনি বিদায় নেন। দ্বিতীয় ইনিংসেও দক্ষিণ আফ্রিকানরা সর্বাত্মক ব্যাটিংশৈলী প্রদর্শন করে খেলাটিকে ড্রয়ের দিকে নিয়ে যান। এ ইনিংসেও তিনি ৭৩ রান তুলেন। তুলনামূলকভাবে ব্যাটিংয়ের চেয়ে ভালোমানের ফাস্ট-মিডিয়াম বোলিংয়ের ফলে দক্ষিণ আফ্রিকানরা চতুর্থ টেস্টে জয় পায়। ডিনের ব্যাটিংও দলের চার উইকেটের বিজয়ে প্রভূতঃ সহায়তা করে। চূড়ান্ত টেস্টে আট উইকেটের জয় পেয়ে দক্ষিণ আফ্রিকা দল সিরিজ ড্র করতে সক্ষমতা দেখায়।
অধিনায়ক হিসেবে সিরিজে পাঁচবারই টসে জয় পেয়েছিলেন নামি ডিন। তবে, তিনবারই প্রতিপক্ষ ইংরেজ দলকে ব্যাটিংয়ের জন্য আমন্ত্রণ জানিয়েছিলেন তিনি। এ প্রসঙ্গে তিনি মন্তব্য করেন যে, তার তরুণ দলটি প্রতিপক্ষের দূর্বল দিকগুলো চিহ্নিত করে ভালো খেলতে সক্ষম হবে।
ইংল্যান্ড গমন, ১৯২৯
এ ফলাফলের প্রেক্ষিতে ১৯২৯ সালে ইংল্যান্ড সফরের জন্য নামি ডিনকে অধিনায়ক হিসেবে বহাল তবিয়তে রাখা হয়। উইজডেনে এ সফরে দলের জয় না থাকলেও তার ভূয়সী প্রশংসা করা হয়। ডিন দলের উচ্চমানের ফিল্ডিং নিশ্চিত করেছেন। মাঠ ও মাঠের বাইরে বন্ধুত্বপূর্ণ সম্পর্ক গড়েছেন। ডিনের ব্যাটিংশৈলী দক্ষিণ আফ্রিকায় প্রতিষ্ঠা না পেলেও নির্ভুলভাবে দলকে পরিচালনা করেছেন।
সফরের শুরুতে বেশ চমৎকারভাবে খেলা শুরু করেন। ওরচেস্টারশায়ারের বিপক্ষে প্রথম প্রথম-শ্রেণীর খেলায় ৪২ ও দ্বিতীয় খেলায় লিচেস্টারশায়ারের বিপক্ষে ৬৮ রান তুলেন।
প্রথম টেস্টটি নিস্তেজ ছিল ও ড্রয়ে পরিণত হয়। উইজডেনের মতে, জীবন শূন্য। খেলায় দলের একমাত্র ইনিংসে ৪৪ রানের মধ্যে ডিনের অবদান ছিল ২৯। লর্ডসে অনুষ্ঠিত দ্বিতীয় টেস্টটি ড্র হয়েছিল। ইংল্যান্ডের প্রথম ইনিংসের সাথে পাল্লা দিয়ে দক্ষিণ আফ্রিকানরা অগ্রসর হয়। তবে, দ্বিতীয় ইনিংসে মন্দালোকের কারণে সম্ভাব্য পরাজয় এড়ায় তারা। কিন্তু, উভয় ইনিংসেই নামি ডিন ব্যর্থ হয়েছিলেন। আঘাতে জর্জরিত দক্ষিণ আফ্রিকা দল তৃতীয় টেস্টে পরাজয়বরণ করে। এ টেস্টের উল্লেখযোগ্য দিক ছিল টাপি ওয়েন-স্মিথ ও স্যান্ডি বেল শেষ উইকেট জুটিতে ১০৩ রান তুলে বাঁধার প্রাচীর গড়েছিলেন। এবারও ডিন তেমন ভূমিকা রাখতে পারেননি। চতুর্থ টেস্টে তার দল শোচনীয়ভাবে পরাজিত হয়। ইংল্যান্ড দল তাদের একমাত্র ইনিংসে মাত্র সাত উইকেট খোঁয়ায় ও ইনিংস ব্যবধানে জয়ী হয়।
উইজডেনে লেখা হয় যে, উভয় খেলোয়াড়ই অত্যন্ত উচ্চ মার্গের ক্রীড়াশৈলী প্রদর্শন করেছেন। দলের অবস্থান বিবেচনা করলে টেস্ট সিরিজে দক্ষিণ আফ্রিকানদের কাছে থেকে সেরা হিসেবে বিবেচ্য। এ সফরে ৩৪.৪১ গড়ে ১২৩৯টি প্রথম-শ্রেণীর রান পেয়েছিলেন নামি ডিন।
দলে প্রত্যাখ্যাত
এ সফরের পর খুব কমই প্রথম-শ্রেণীর ক্রিকেট খেলায় অংশ নিয়েছেন নামি ডিন। ১৯২৯-৩০ মৌসুমে দক্ষিণ আফ্রিকায় মাত্র দুইটি খেলায় অংশগ্রহণ ছিল তার। ১৯৩০-৩১ মৌসুমে পাঁচ টেস্টের সিরিজ খেলার জন্য ইংল্যান্ড দল দক্ষিণ আফ্রিকা গমন করে। তবে, প্রথম টেস্টে নামি ডিনের অংশগ্রহণ ছিল না। বুস্টার নুপনেকে অধিনায়ক হিসেবে তার স্থলাভিষিক্ত করা হয়। খেলায় ১৫০ রানের বিনিময়ে ১১ উইকেট নিয়ে তিনি দক্ষিণ আফ্রিকাকে স্বল্প ব্যবধানে জয়লাভে স্বার্থকভাবে নেতৃত্ব দেন। নুপনেকে দল থেকে বাদ দেয়ার শর্তে নামি ডিন খেলতে রাজী হন বলে উইজডেনে উল্লেখ করা হয়।
এরপর ডিন অধিনায়কের দায়িত্ব পেয়ে সিরিজের দ্বিতীয় ও তৃতীয় টেস্টে অংশ নেন। উভয় খেলাতেই ব্যাট হাতে তেমন কিছু করতে পারেননি। তবে, উভয় খেলাই ড্রয়ে পরিণত হয়। ফলে, তার দল ১-০ ব্যবধানে সিরিজ জয় করে। তৃতীয় টেস্টের পর আবারও স্থানচ্যুত হন নামি ডিন। উইকেট-রক্ষক জক ক্যামেরন তার স্থলে অধিনায়কের দায়িত্ব লাভ করেন। এরপর তিনি আর কোন টেস্ট কিংবা প্রথম-শ্রেণীর খেলায় অংশ নেননি।
১৯২৯ ও ১৯৩০-৩১ মৌসুমে দল নির্বাচকমণ্ডলীর সদস্য হিসেবে মনোনীত হন। এছাড়াও, ১৯৩১-৩২ মৌসুমে দক্ষিণ আফ্রিকা দলের অস্ট্রেলিয়া ও নিউজিল্যান্ড সফরে দল নির্বাচকের ভূমিকায় অবতীর্ণ হন তিনি।
১৯৫১
মার্চ
মার্চ ২৯- শফি ইমাম রুমী ৷
নোবেল পুরস্কার
right|100px
গ্রেগ চ্যাপেল
গ্রিগোরি স্টিফেন চ্যাপেল, এমবিই (Greg Chappell; জন্ম: ৭ আগস্ট, ১৯৪৮) দক্ষিণ অস্ট্রেলিয়ার আনলে এলাকায় জন্মগ্রহণকারী অস্ট্রেলিয়ার সাবেক ও বিখ্যাত আন্তর্জাতিক ক্রিকেট তারকা। ডানহাতি ব্যাটসম্যান হিসেবে তিনি অস্ট্রেলিয়া ক্রিকেট দলে খেলেছেন। পাশাপাশি ডানহাতে মিডিয়াম বোলিংও করতেন গ্রেগ চ্যাপেল। এছাড়াও তিনি জাতীয় দলের অধিনায়কও ছিলেন। অবসর পরবর্তীকালে তিনি কোচের দায়িত্ব পালন করেন।
প্রারম্ভিক জীবন
দক্ষিণ অস্ট্রেলিয়ার আনলে এলাকায় গ্রেগ চ্যাপেল জন্মগ্রহণ করেন। মার্চিন ও জেন দম্পতির তিনি ছিলেন তৃতীয় পুত্রের মধ্যে দ্বিতীয়। খুব অল্প বয়সেই ক্রিকেটের প্রতি আসক্ত হন তিনি। বাবা মার্টিন ছিলেন অ্যাডিলেডের শীর্ষস্থানীয় ক্রিকেটার। মাতুলালয়ের দাদা ভিক্টর রিচার্ডসন অস্ট্রেলিয়া দলের অধিনায়ক ছিলেন। বড় ভাই ইয়ান চ্যাপেল ও ছোট ভাই ট্রেভর চ্যাপেল অস্ট্রেলিয়া দলের হয়ে খেলেছেন। বড়ভাই ইয়ানের পদাঙ্ক অনুসরণ করে শীর্ষস্থানে উঠে আসেন। লিন ফুলারের কাছ থেকে সাপ্তাহিক শিক্ষা গ্রহণ করতেন।
১৯৭৩-৭৪ মৌসুমে ইয়ান চ্যাপেলের অধিনায়কত্বে সহঃঅধিনায়কের দায়িত্বপালনকারী হিসেবে তাকে সাউথ অস্ট্রেলিয়া থেকে প্রলুদ্ধ করে কুইন্সল্যান্ডের অধিনায়কত্ব প্রদান করা হয়।
খেলোয়াড়ী জীবন
১৯৭৫ থেকে ১৯৭৭ সময়কালে তিনি অস্ট্রেলিয়া জাতীয় ক্রিকেট দলের অধিনায়ক ছিলেন। তারপর তিনি বিতর্কিত বিশ্ব সিরিজ ক্রিকেটে অংশগ্রহণ করেন। তারপর তিনি পুনরায় ১৯৭৯ সালে অধিনায়কের দায়িত্ব পালন করেন যা ১৯৮৪ সালে খেলোয়াড়ী জীবন থেকে অবসর নেয়ার পূর্ব-পর্যন্ত ছিল। চ্যাপেল ভাতৃত্রয়ের মধ্যে দ্বিতীয় গ্রেগ চ্যাপেল অস্ট্রেলীয় ব্যাটসম্যানদের মধ্যে প্রভাববিস্তারকারী খেলোয়াড় ছিলেন ও গভীর মনোযোগের সাথে ব্যাটিং করতেন। ব্যতিক্রমধর্মী অল-রাউন্ডার হিসেবে মিডিয়াম পেস বোলিং করতেন। অবসর নেয়ার সময় তিনি টেস্ট ক্রিকেটে সর্বাধিক ক্যাচ লুফে নেয়ার রেকর্ডের দাবীদার ছিলেন। চ্যাপেলের খেলোয়াড়ী জীবন দুইটি যুগে বিভক্ত হয়েছে যা বিশ্ব সিরিজ ক্রিকেটের পর ক্রিকেট খেলায় পেশাদারীত্বের সৃষ্টি হয়।
আন্ডারআর্ম বিতর্ক
১ ফেব্রুয়ারি, ১৯৮১ তারিখে আন্ডারআর্ম ঘটনার সাথে নিজেকে জড়িয়ে রেখেছেন। ১-১ ব্যবধানে সিরিজ অগ্রসর থাকা অবস্থায় মেলবোর্ন ক্রিকেট গ্রাউন্ডে অনুষ্ঠিত বিশ্ব সিরিজ ক্রিকেটের তৃতীয় ফাইনালে নিউজিল্যান্ডের মুখোমুখি হয় তার দল। ২৩৫ রানের জয়ের লক্ষ্যমাত্রায় নন-স্ট্রাইকিং প্রান্তে ব্রুস এডগার (১০২*) ও স্ট্রাইকিং প্রান্তে ব্রায়ান ম্যাককেচনি তখন চূড়ান্ত বলে ছক্কা হাঁকিয়ে টাইয়ের দিকে দলকে নিয়ে যাবার প্রস্তুতি নিচ্ছিলেন। অস্ট্রেলীয় অধিনায়ক ও বড় ভাই হিসেবে তার পরামর্শক্রমে, অস্ট্রেলীয় উইকেট-রক্ষক রড মার্শের আপত্তি অগ্রাহ্য করে ট্রেভর চ্যাপেল মাঠে বল গড়িয়ে বোলিং করেন ও ম্যাককেচনি বলটি আটকিয়ে দেন। এরপর ম্যাককেচনি তার ব্যাট দূরে ছুড়ে ফেলে দেন। এ সময় খেলার ধারাভাষ্যকার হিসেবে নিয়োজিত তাদের বড় ভাই ইয়ান চ্যাপেলকে ‘না, গ্রেগ, না, তুমি এমনটি করতে পার না’ বলতে শোনা গিয়েছিল। এরফলে তৎকালীন ক্রিকেটের আইনে বর্ণিত নিয়মাবলী অনুসরণ করেও অস্ট্রেলিয়া দলের বিরুদ্ধে নিন্দার ঝড় উঠে। অস্ট্রেলিয়া শিরোপা লাভ করলেও স্টেডিয়ামে উপস্থিত ৫০,০০০ দর্শকের অধিকাংশ অস্ট্রেলীয় দর্শক বু-বু-বু বলে ধিক্কার জানায়। খেলার পর চ্যাপেল ভ্রাতৃদ্বয় জনসমক্ষে তাদের প্রতিক্রিয়া ব্যক্ত করলেও ম্যাককেচনি ঘটনাটিকে পাশ কাটিয়ে যান।
অবসর পরবর্তী সময়কাল
১৯৮৪ সালে খেলোয়াড়ী জীবন থেকে অবসর নেয়ার পর তিনি বিভিন্ন ব্যবসায়ী প্রতিষ্ঠান ও গণমাধ্যমের কেন্দ্রবিন্দুতে পরিণত হন। পাশাপাশি তিনি পেশাদার ক্রিকেটের সাথে জড়িত থাকেন। ২০০৫ সালে ভারত জাতীয় ক্রিকেট দলে দুই বছরের চুক্তিতে কোচ হন। কিন্তু সিরিজে বিতর্ক ও ব্যক্তিত্বের সংঘাতের ফলে ২০০৭ সালের ক্রিকেট বিশ্বকাপে ভারতের দূর্বল ক্রীড়াশৈলী প্রদর্শন করায় ৪ এপ্রিল, ২০০৭ তারিখে কোচের পদ থেকে অব্যহতি নেন। রাজস্থান রয়্যালসের অ্যাকাডেমি কোচ হিসেবেও দায়িত্ব পালন করেছেন। ২০০৮ সালের টুয়েন্টি২০ খেলায় অল স্টার্স কোচের হয়ে অস্ট্রেলিয়ার বিপক্ষে অংশ নেন। চ্যাপেল ওয়ে’র অংশ হিসেবে মার্কিন যুক্তরাষ্ট্রে অনুষ্ঠিত ক্রিকেট সামার ক্যাম্পের কয়েকটি সিরিজে নির্বাহী কোচ ছিলেন তিনি।
জাতীয় পর্যায়সহ কুইন্সল্যান্ড দলের নির্বাচক নিযুক্ত হন। অস্ট্রেলিয়া ক্রিকেট বোর্ডের সদস্য ও জাতীয় দলের কোচ মনোনীত হন। ২৯ অক্টোবর, ২০১০ তারিখে মার্ভ হিউজের পরিবর্তে অস্ট্রেলিয়া জাতীয় দলের নির্বাচক মনোনীত হন। ২০১০-১১ মেয়াদে নির্বাচকের দায়িত্ব পালনকালীন সময়ে টেস্ট দল ব্যাপক সাফল্য লাভ করে। ইংল্যান্ডকে ৩-১ ব্যবধানে অ্যাশেজে পরাজিত করাসহ শ্রীলঙ্কাকে ১-০ ব্যবধানে পরাজিত করে অস্ট্রেলীয় দল। ড্রেসিং রুম থেকে খেলোয়াড়দের বের হওয়া নিষিদ্ধ ঘোষণা করেন। আগস্ট, ২০১১ সালে শ্রীলঙ্কা সফরে তাকে নির্বাচকের দায়িত্ব থেকে অব্যহিত দেয়া হয়।
সম্মাননা
২০০০ সালে ক্রিকেট অস্ট্রেলিয়া কর্তৃক প্রণীত শতাব্দীর সেরা অস্ট্রেলীয় ক্রিকেট বোর্ড দলেও তাকে অন্তর্ভুক্ত করা হয়।
মকবুল হোসেন (চুয়াডাঙ্গার রাজনীতিবিদ)
প্রাথমিক জীবন
মকবুল হোসেন চুয়াডাঙ্গায় জন্মগ্রহণ করেন।
রাজনৈতিক জীবন
মকবুল হোসেন ১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে চুয়াডাঙ্গা-১ আসন থেকে সংসদ সদস্য নির্বাচিত হন।
হাওয়াইয়ান ক্রেওল ইংরেজি
যদিও এতে 'পিজিন' শব্দটি রয়েছে, তবে, তা সত্ত্বেও হাওয়াইয়ান পিজিন কোন পিজিন ভাষা নয়, বরং এটি পরিপূর্ণভাবে গঠিত, আঞ্চলিক এবং জনগোষ্ঠীয় ব্যবহারিক দিক থেকে স্থিতিশীল একটি প্রাকৃতিক ভাষা। এটি হাওয়াইয়ের বিভিন্ন জাতিগোষ্ঠীর ব্যবহৃত অন্যান্য প্রকৃত পিজিন ভাষা থেকে আলাদা।
ইতিহাস
১৯'শ এবং ২০'শ শতকে হাওয়াইয়ান পিজিন বাগানের বাইরে জাতিগোষ্ঠীগুলোর মধ্যে ব্যবহার করা শুরু হয়। সরকারি বিদ্যালয়গুলোতে শিশুরা তাদের সহপাঠী এবং পিতা-মাতার নিকট থেকে হাওয়াইয়ান পিজিন শেখে। বহু সংস্কৃতির মিশ্রণে গড়ে ওঠা একটি সমাজে বসবাসকারী সম্প্রদায়ের কারণে দৈনন্দিন ব্যবহারের ক্ষেত্রে হাওয়াইয়ান পিজিন অন্যতম প্রধান মাধ্যম হিসাবে ব্যবহৃৎ হয় এবং ভাষাটির সম্প্রসারণ ঘটছে। এই ভাষার মধ্য দিয়ে বেড়ে ওঠা শিশুরা হাওয়াইয়ান পিজিনকে তাদের প্রধান ভাষা বা মাতৃভাষা হিসাবে ব্যবহার করে। এজন্য ভাষাবিদগণ হাওয়াইয়ান পিজিনকে একটি ক্রেওল ভাষা হিসাবে বিবেচনা করেন।
ধ্বনিবিদ্যা
স্ট্যন্ডার্ড আমেরিকান ইংরেজি (SAE) থেকে হাওয়াইয়ান পিজিনের স্বতন্ত্র উচ্চারণগত পার্থক্য রয়েছে। কিছু বিশেষ পার্থক্য হচ্ছেঃ
ব্যাকরণগত বৈশিষ্ট্য
হাওয়াইয়ান পিজিনের স্ট্যান্ডার্ড আমেরিকান ইংরেজি (SAE) থেকে স্বতন্ত্র ব্যাকরণগত গঠন কাঠামো রয়েছে; যাদের কিছু ইংরেজি থেকে উদ্ভূত অন্যান্য উপভাষার সঙ্গে বা অন্যান্য ভাষাগত প্রভাববলয় থেকে আহরিত হতে পারে।
ব্যাকরণগত আরো তথ্যের জন্য Sakoda & Siegel (নিচে “তথ্যসূত্র” অংশে দেয়া) এবং The Pidgin Coup Paper (নিচে “বহিঃসংযোগ” অংশে দেয়া) দেখা যেতে পারে।
সমাজ-ভাষাবিজ্ঞান
ভাষাটি গাঠনিক দিক থেকে খুবই সুসংহত।
অনেক পর্যটক হাওয়াইয়ান পিজিনে সাবলীলতা খুজে পায়। যারা হাওয়াইয়ান পিজিন বলতে পারে স্থানীয় ট্রাভেল কোম্পানিগুলো তাদের প্রতি আগ্রহী এবং এ ধরনের ব্যক্তিদের বক্তা বা গ্রাহক সেবা কর্মী হিসাবে নিয়োগ করে থাকে।
সাহিত্য ও কলা
সাম্প্রতিক বছরগুলোতে হাওয়াইয়ান সাহিত্যিকগণ, যেমনঃ লোয়িস-অ্যান ইয়ামানাকা (Lois-Ann Yamanaka), জো পুনা বালাজ (Joe Puna Balaz) এবং লি টনুচী (Lee Tonouchi) প্রমুখ কবিতা, ছোট গল্প এবং অন্যান্য রচনা হাওয়াইয়ান পিজিনে লিখেছেন। ডা জেসাসা বুক (Da Jesus Book) শিরোনামে হাওয়াইয়ান পিজিনে নিউ টেস্টামেন্টের একটি অনুবাদ রয়েছে, যেমনটি রয়েছে উইলিয়াম শেক্সপীয়ারের টুয়েলফথ নাইট, অর হোয়াট ইউ উইল (Twelfth Night, or What You Will) রচনার একটি অভিযোজিতরূপ, যেটি হাওয়াইয়ান পিজিনে টুয়েল্ফ নিট অ ওয়াটেভা (twelf nite o' WATEVA!) শিরোনামে প্রচলিত।
হাওয়াইয়ের বেশ কিছু নাট্যদল হাওয়াইয়ান পিজিনে নাটক রচনা ও প্রচার করে থাকে। এ জাতীয় প্রতিষ্ঠানগুলোর মধ্যে সবচেয়ে পরিচিত দলটি হচ্ছে 'কুমু কাহুয়া থিয়েটার' (Kumu Kahua Theater)। হাওয়াইয়ান পিজিন মাঝে-মধ্যে হাওয়াই ফাইভ-ও (Hawaii Five-0) ধারাবাহিকের প্রধান ভাষা হিসাবে স্থানীয়দের সাথে পারস্পরিক যোগাযোগের মাধ্যম হিসাবে প্রায়শই ব্যবহৃত হয়। এই ধারাবাহিকটিতে সুচারুভাবে হাওয়াইয়ান সাংস্কৃতিক বৈশিষ্ট্যগুলি ও স্থানের চিত্রায়ন হয়েছে।
ইয়ানবু
ইয়ানবু আল বাহার (ينبع البحر, Yanbuʿ al-Baḥr) বা সাধারণভাবে ইয়ানবু হল সৌদি আরবের মদিনা প্রদেশে অবস্থিত লোহিত সাগরের একটি প্রধান সমুদ্রবন্দর। এটি জেদ্দা থেকে ৩০০ কিমি উত্তরপশ্চিমে অবস্থিত এবং এর অবস্থান )। ২০০৪ সালের আদমশুমারি অনুযায়ী এখানকার জনসংখ্যা ১,৮৮,৪৩০। বাসিন্দাদের একটি উল্লেখযোগ্য অংশ তেলশিল্পে কর্মরত বিদেশি নাগরিক যাদের অধিকাংশ এশীয় বংশোদ্ভূত। পাশাপাশি ইউরোপ, যুক্তরাষ্ট্র, কানাডার নাগরিকও রয়েছে।
আধুনিক যুগ
প্রথম বিশ্বযুদ্ধের সময় উসমানীয় সাম্রাজ্যের বিরুদ্ধে সংঘটিত আরব বিদ্রোহে ইয়ানবুর গুরুত্বপূর্ণ ভূমিকা ছিল। ১৯১৬ সালের ২৭ জুলাই আরব বিপ্লবী বাহিনীর কাছে উসমানীয় ঘাঁটি আত্মসমর্পণ করে। ১৯৭৫ সাল পর্যন্ত এটি একটি ক্ষুদ্র বন্দর হিসেবে ছিল। এরপর সৌদি সরকার একে নতুন বাণিজ্যিক কেন্দ্র হিসেবে গড়ে তোলে। বন্দর ও পার্শ্ববর্তী এলাকায় সরকারি ও বেসরকারি উন্নয়নমূলক কর্মকাণ্ড গ্রহণ করা হয়।
ভূগোল
ইয়ানবু তিনটি ভাগে বিভক্ত। এটি লোহিত সাগর উপকূলে জেদ্দার পর দ্বিতীয় বৃহত্তর শহর।
ইয়ানবু আল-বালাদ
ইয়ানবু আল-বালাদ হল ইয়ানবুর সর্ব উত্তরের অংশ। ইয়ানবু আল-বালাদে অধিকাংশ বাসিন্দা বসবাস করে। এখানে কিছু আন্তর্জাতিক চেইন রেস্তোরা এবং কফিশপ রয়েছে। এখানে হলিডে ইন হোটেল রয়েছে। ইয়ানবু বিমানবন্দরও এখানে অবস্থিত। অধিকাংশ বাসিন্দা নিম্ন এবং মধ্যবিত্ত সৌদি নাগরিক। পাশাপাশি অনেক দক্ষিণ এশীয় এবং আরব ও মধ্যপ্রাচ্যের বাসিন্দা এখানে রয়েছে।
ইয়ানবুতে অনেক ঐতিহাসিক স্থাপনা রয়েছে। বর্তমানে সরকার ইয়ানবুর পুরনো কেন্দ্রস্থল উন্নয়নের প্রচেষ্টা চালাচ্ছে। অধিকাংশ এলাকা আধুনিকায়ন করার চেষ্টা হিসেবে ক্রয়কেন্দ্র, শপিং মল নির্মিত হয়েছে। ইয়ানবু আল-বালাদে জারির বুকস্টর রয়েছে।
ইয়ানবু আল-নাখাল
এটি একটি পৃথক এলাকা। এখানে ২০টির বেশি গ্রাম রয়েছে যেমন আলগাবরাই, মাদসুস, আলনিজিল ও তালাত নাজাহ। শহর থেকে কিছু দূরে ক্ষেতখামার দেখা যায়। এখানকার বাসিন্দাদের অধিকাংশ স্থানীয় গোত্র। তাদের অধিকাংশ জুহাইনাহ, হুরুব এবং কিছু আশরাফ। এছাড়া এখানে সুদান, বাংলাদেশ, পাকিস্তান, ভারত, ইন্দোনেশিয়া ইত্যাদি দেশের নাগরিক রয়েছে।
ইয়ানবু আল-সিনাইয়া
ইয়ানবু আল-সিনাইয়া হল বাণিজ্যিক এলাকা। ১৯৭৫ সালে নতুন আধুনিক শহর নির্মাণ কর্মকাণ্ড তদারকের উদ্দেশ্যে রাজকীয় কমিশন গঠনের জন্য জারিকৃত রাজকীয় ফরমানের মাধ্যমে এটি স্থাপিত হয়। এটি শহরের সর্বদক্ষিণ এলাকা। ইয়ানবু আল-সিনাইয়া দুই অংশে বিভক্ত। দক্ষিণে বাণিজ্যিক ও তার সংলগ্ন উত্তরে আবাসিক এলাকা অবস্থিত। বাণিজ্যিক এলাকায় তেল শোধনাগার ও পেট্রোকেমিকেল প্রকল্প অবস্থিত। পূর্বে এই এলাকাটি ইয়ানবুর লোহিত সাগর উপকূলের একটি অনুন্নত অংশ ছিল এবং শিল্পনগরে উন্নীত হয়।
রাজকীয় কমিশনের সদরদপ্তরের নিকটে আবাসিক এলাকা অবস্থিত। এখানে অনেক আন্তর্জাতিক চেইন রেস্তোরা, দুইটি শপিং মল, বিভিন্ন আকারের সুপারমার্কেট, হাসপাতাল, ব্যাংক ও কফিশপ রয়েছে। মোভেনপিক হোটেল এখানে অবস্থিত। ব্যক্তিগত আবাসিক কম্পাউন্ড দ্য কোভও এখানে অবস্থিত। শিল্প ক্ষেত্রে প্রশিক্ষণ ও জ্ঞান বিতরণের জন্য এখানে ইয়ানবু ইন্ডাস্ট্রিয়াল কলেজ নির্মিত হয়েছে। এছাড়াও এখানে ইয়ানবু ইন্টারন্যাশনাল স্কুল অবস্থিত।
অর্থনীতি
ইয়ানবু একটি গুরুত্বপূর্ণ পেট্রোলিয়াম রপ্তানি টার্মিনাল এবং এখানে তিনটি তেল শোধনাগার, একটি প্লাস্টিক কারখানা এবং কয়েকটি অন্যান্য পেট্রোকেমিকেল প্রকল্প রয়েছে। জেদ্দার পর ইয়ানবুর দেশের দ্বিতীয় বন্দর। ইয়ানবু পবিত্র শহর মদিনার বন্দর হিসেবে ভূমিকা পালন করে এবং মদিনার পূর্বে অবস্থিত। দুই পাশে প্রশস্ত প্রবাল প্রাচীরের কারণে পোতাশ্রয় সুরক্ষিত থাকে। এসব প্রবাল প্রাচীর ডাইভিঙের জন্য উপযোগী। পূর্ব দিকে অবস্থিত তেলক্ষেত্র থেকে তিনটি প্রধান তেলের পাইপলাইন মরুভূমির মধ্য দিয়ে ইয়ানবুতে এসে শেষ হয়েছে।
শিক্ষা
শহরে উচ্চশিক্ষার জন্য বিশ্ববিদ্যালয় ও কলেজ রয়েছে। এর মধ্য রয়েছে:
ইয়ানবুতে একাধিক প্রাথমিক ও মাধ্যমিক বিদ্যালয় রয়েছে। যেমন:
হাসপাতালের মধ্য রয়েছে
বিমানবন্দর
ইয়ানবুতে একটি আন্তর্জাতিক বিমানবন্দর রয়েছে। এখান থেকে সৌদি আরবের অভ্যন্তরে এবং বিদেশে যাত্রী পরিবহন করা হয়।
মহাসড়ক
ইয়ানবুর সাথে জেদ্দার সংযোগকারী মহাসড়ক রয়েছে। এছাড়া দেশের উত্তরাঞ্চলের সাথেও সড়ক যোগাযোগ রয়েছে।
ময়ুরহাট রেলওয়ে স্টেশন
ইতিহাস
১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)- কুষ্টিয়া লাইনটি চালু হয় যা ছিল কলকাতা থেকে উত্তরবঙ্গের মূল রেল যোগাযোগ। তদানীন্তন ইস্টার্ন বেঙ্গল রেলওয়ে অবিভক্ত বাংলায় রেল পরিষেবা প্রদান করত। ময়ুরহাট রেলওয়ে স্টেশন সহ রানাঘাট-গেদে শাখা লাইনের বৈদ্যুতিকরণ হয় ১৯৯৭-৯৮ সালে।
১০০% আরাবিকা
১০০% আরবিয়া (১৯৯৭) একটি ফরাসি কৌতুকধর্মী চলচ্চিত্র। এটি পরিচালনা করেছেন এবং এতে অভিনয় করেছেন খালেদ ও চেব মামি।
পটভূমি
চলচ্চিত্রটি প্যারিসের উপকণ্ঠে দারিদ্র্যপীড়িত, বস্তি এলাকায় ধারণ করা হয়। আলজেরিয়ার অভিবাসীরা, যাদের অনেকেই অবৈধভাবে ফ্রান্সে রয়েছে, তাদের কারণে এই জায়গাটি "১০০%আরাবিকা" ডাকনাম অর্জন করেছে। এটি একটি রুক্ষ এলাকা যেখানে - অপরাধ ব্যাপকভাবে ছড়িয়ে পড়েছে, কিশোর অপরাধীদের দল রাস্তায় ঘুরে বেড়ায় এবং পুলিশ এই এলাকায় টহল দিতে ভয় পায়। এইসময় এলাকার বাইরে থাকা মেয়র সিদ্ধান্ত নেন যে তিনি এলাকায় শৃঙ্খলা ফিরিয়ে আনতে চান, তখন তিনি স্থানীয় মসজিদের ইমাম স্লিমানেকে ভর্তুকি প্রদান করেন। যদি স্লিমানে মানুষকে এই রাস্তা থেকে সরিয়ে আনতে পারে তবে মেয়র অর্থ প্রদান চালিয়ে যাবেন। শীঘ্রই ১০০%আরবিকা বাইওয়ে প্রায় শান্তিপূর্ণ এলাকায় পরিনত হয় তবে এই এইসময় একটি রাই গ্যাং তৈরি হয় যারা আশেপাশে অশান্তির ঝড় তোলার চেষ্টা করে।
রুনা খান (উদ্যোক্তা)
রুনা খান একজন বাংলাদেশী সামাজিক উদ্যোক্তা এবং ফ্রেন্ডশিপ (এনজিও)-র প্রতিষ্ঠাতা ও নির্বাহী পরিচালক। রুনা খানের ফ্রেন্ডশিপ "সংহত উন্নয়নের" মডেলের উপর ভিত্তি করে প্রতিষ্ঠিত। যার অর্থ এটি স্বাস্থ্য, শিক্ষা, দুর্যোগ ব্যবস্থাপনা এবং এর মধ্যে জড়িত সম্প্রদায়ের অর্থনৈতিক বিকাশ সহ একাধিক ক্ষেত্রের সমস্যাগুলিকে চিহ্নিত করে এগুলো সমাধানে প্রয়োজনীয় ব্যবস্থা ও উদ্যোগ গ্রহণ করা।  রুনা খান ২০০৬ সালে রোলেক্স  এন্টারপ্রাইজের জন্য বিজয়ী হন।  তার এনজিও ফ্রেন্ডশিপ  বাংলাদেশে ঐতিহ্যগত নৌকা দিয়ে ভবন তৈরি করে সেখানে গরীব দুঃখিদের চিকিৎসা দিয়ে   পরিচিতি পায়।
১৯৯৬ সালে খান একটি কনটিককে পর্যটন সংস্থা হিসাবে প্রতিষ্ঠা করেছিলেন যা কাঠের ঐতিহ্যবাহী নৌকায় ভ্রমণ করে এর আগে, তিনি রোট শেখার থেকে দূরে সরে যাওয়ার লক্ষ্য নিয়ে বাচ্চাদের জন্য পাঠ্য-পুস্তক লিখেছিলেন, এমন একটি প্রচেষ্টা যা ১৯৯৪ সালে অশোক ফেলোশিপ অর্জন করেছিল। তিনি গ্লোবাল মর্যাদায় বাংলাদেশের কান্ট্রি চেয়ার।
প্রাথমিক জীবন এবং শিক্ষা
রুনা খান ১৭ নভেম্বর, ১৯৮৮ সালে, জমিদার বা বাংলার জমিদারদের বংশোদ্ভূত এক অভিজাত পরিবারে জন্মগ্রহণ করেছিলেন । তিনি ঢাকা প্রিপারেটরি এবং ফার্মভিউ আন্তর্জাতিক বিদ্যালয়ে পড়াশোনা করেছেন। তিনি কলকাতার লেডি ব্র্যাবোর্ন কলেজে ভূগোল অধ্যয়ন করতে গিয়ে ঢাকার ইডেন মহিলা কলেজ থেকে মানবিক বিষয়ে দ্বিতীয় স্নাতক ডিগ্রি অর্জন করেন। খান ১৯ বছর বয়সে প্রথম বিয়ে করেছিলেন, সেই বিয়ে শেষ হওয়ার আগেই তার দুটি সন্তান হয়েছিল। পরে তিনি ফরাসী অ্যাডভেঞ্চারার এবং নাবিক ইয়ভেস মারেকে বিয়ে করেছিলেন, যিনি বাংলাদেশে রিভার নদীর তীরে এসেছিলেন যা শেষ পর্যন্ত লাইফবয় ফ্রেন্ডশিপ হাসপাতালে পরিণত হয়।
কর্মজীবন
১৯৮৮ সালে, খান বিহারী এবং আদিবাসী বাংলাদেশীদের জন্য কাজ সরবরাহের জন্য একটি বুটিক শুরু করেন। ১৯৯২ সালে তিনি তার পরিবার মুদ্রণ ব্যবসায় যোগ দেন। ১৯৯৫ সালে তিনি একটি নিরাপত্তা কোম্পানি প্রতিষ্ঠা করেছিলেন। ১৯৯৪ সালে ইয়ভেস মারে অবসরপ্রাপ্ত রিভার বার্জ নিয়ে বাংলাদেশে এসেছিলেন যা তিনি একটি দাতব্য উদ্দেশ্যে দান করতে চেয়েছিলেন। খানের বাবা প্রথমে এটিকে হাসপাতালে রূপান্তর করার পরামর্শ দিয়েছিলেন। প্রকল্পটি সম্পাদনের জন্য খান ফ্রেন্ডশিপ (এনজিও) তৈরি করেছিলেন। হাসপাতালের জাহাজটি চরের অঞ্চল বা ক্রমাগত চলমান ল্যান্ডস্কেপগুলির অঞ্চলের বাসিন্দাদের যত্ন নেওয়ার জন্য অবস্থিত, যেসব মানুষ সাধারণ সরকারী অবকাঠামো থেকে বঞ্চিত তারা এ হাসপতাল থেকে চিকিৎসা সেবা নিতে পারে।
পরশিব
thumb|শিবলিঙ্গের উপরের অংশ (ডিম্বাকার ভাগ) পরশিবের প্রতিনিধিত্ব করে পরশিব ভগবান শিবের তিনটি রহস্যের মধ্যে একটি। শৈব সিদ্ধান্ত অনুসারে যা শৈব সম্প্রদায়ের অংশ; পরশিব সম্পূর্ণরূপে বাস্তবিক (অতত্ত্ব) যা মানুষের জ্ঞান এবং সমস্ত বিশেষণের উপরে। এই রহস্যে ভগবান শিব শাশ্বত, নিরাকার এবং অনন্ত। শৈব সম্প্রদায় ধর্মশাস্ত্র অনুসারে, পরশিব এই ব্রহ্মাণ্ডের সবকিছুর উৎস ও শেষ। শৈব সম্প্রদায়ের পরশিবের সিদ্ধান্ত, বৈষ্ণব সম্প্রদায়ের 'আদি নারায়ণের' সিদ্ধান্ত, শাক্ত সম্প্রদায়ের 'আদি পরাশক্তি'র সিদ্ধান্ত, স্মার্ত সম্প্রদায়ের 'নির্গুণ ব্রহ্ম/পরব্রহ্ম' সিদ্ধান্তের ন্যায়। শৈব সিদ্ধান্ত অনুসারে ভগবান শিবের অন্য দুটি রহস্য পরাশক্তি এবং পরমেশ্বর।
শিবলিঙ্গের নিচের অংশ পরাশক্তির প্রতিনিধিত্ব করে যেখানে উপরের অংশ (ডিম্বাকার ভাগ) পরশিবের প্রতিনিধিত্ব করে। পরশিব শৈব দর্শনের ৩৬ তত্ত্বেরও উপরে।
পদক
250px|thumb|মার্কিন যুক্তরাষ্ট্রের [[মেডেল অব অনার|সম্মানসূচক পদক]] পদক সাধারণতঃ গোলাকৃতি বস্তুবিশেষ যা ব্যক্তি, দল কিংবা প্রতিষ্ঠানকে বিশেষ ক্ষেত্রে অবদানের স্বীকৃতিস্বরূপ পুরস্কৃত করার লক্ষ্যে হস্তান্তর করা হয়। পদকের ইংরেজি প্রতিশব্দ মেড্যাল যা বাংলা ভাষায় বহুল ব্যবহৃত হয়ে থাকে। বৃহৎ আকৃতির পদক মেড্যালিয়ন নামে অভিহিত। পদকপ্রাপ্ত ব্যক্তি এবং পদক-খোদাইকারী - উভয়েই মেড্যালিস্ট নামে পরিচিত।
খোদাই কর্ম
যে-কোন প্রতীক, প্রতিকৃতি কিংবা অন্য কোন চিত্রকে পদকে প্রতিস্থাপন করা হয়। খোদাই করে, ছাঁচে ঢেলে, ছাপ প্রয়োগ অথবা অন্য কোনভাবে ছাপ মেরে পদককে আকর্ষণীয় ও স্মারক হিসেবে রাখা হয়। স্বতন্ত্র কোন ব্যক্তি কিংবা ঘটনাকে স্মরণীয় করে রাখার জন্যেও পদক তৈরী হতে পারে। এছাড়াও শৈল্পিক চিত্রকর্মের অভিব্যক্তি, বিমূর্ত ভাবনা বা প্রতিচ্ছবি পদকে প্রকাশ করা হয়। চিত্রকর হিসেবে যিনি বা যারা পদকে এ সকল সৃষ্টিশীল বিষয়াদি উপস্থাপন করেন, তিনিই মেড্যালিস্ট বা পদক-খোদাইকারী।
পদক সাধারণতঃ গোলাকৃতি হলেও কখনো কখনো চতুর্ভূজ আকৃতিরও তৈরী করা হয়ে থাকে, যাকে প্লাক নামে অভিহিত করা হয়। চতুর্ভূজ আকৃতির পদকগুলো বৃহৎ ধরনের। বিজয়ের প্রতীকস্বরূপ ও শোভা বর্ধনের জন্য কলেজ পর্যায়েই মূলতঃ বৃহৎ আকৃতির পদক হিসেবে মেড্যালিয়ন প্রদান করা হয়।
বৈশিষ্ট্যাবলী
সচরাচর পদকের সম্মুখদিকই দৃশ্যমান ও সুশোভন করা হয়। এতে প্রতিকৃতি, দৃশ্যমালা অথবা অন্য কোন চিত্র খোদাই করা কিংবা কোন কিছু লেখা থাকে। পদকের উল্টোভাগ ব্যবহার করা হয় না বিধায় সাধারণতঃ খালি থাকে অথবা গুরুত্বহীন বিষয়াদি থাকতে পারে। প্রয়োজনে পদকের কিনারে গোপন চিহ্ন, প্রতীক, ধারাবাহিক নম্বর লুক্কায়িত অবস্থায় রাখা হয়।
পদকপ্রাপ্ত ব্যক্তির গলায় ঝুলিয়ে দেয়ার জন্য চিকন ফিতা ব্যবহারের প্রচলন রয়েছে। এছাড়াও, ব্যক্তির পোষাকে পদক গেঁথে দেয়ার জন্য নিরাপদ পিন ও ব্যবহৃত হয়। বিশেষতঃ পদকের পিছনে কিংবা উপরে অদৃশ্যমান ছিদ্রে ফিতা অথবা পিন প্রবেশ করানো হয়।
ব্যবহৃত পদার্থ
ব্রোঞ্জ পদার্থের মাধ্যমেই পদক তৈরী হয়ে থাকে। সুবিধাজনক আর্থিক সীমারেখা, দীর্ঘস্থায়িত্বসহ সহজপ্রাচ্যতাই এর মূল কারণ। কিন্তু বৈশ্বিক প্রেক্ষাপটে অন্যান্য প্রতিযোগিতায় সিলভার বা রৌপ্য, প্লাটিনাম এবং সোনা ব্যবহারও সবিশেষ লক্ষ্যণীয়। কপার, ব্রাশ, লোহা, এলুমিনিয়াম, সীসা, জিঙ্ক, নিকেল এবং পিউটার জাতীয় পদার্থের সংমিশ্রণও পদকে ঘটে থাকে। গুরুত্ব ও উপযোগীতার উপর নির্ভর করে পদকে স্বর্ণমণ্ডিত, রৌপ্যমিশ্রিত করে পদক গড়া হয়। এছাড়াও, কাচ, পোর্সেলি, কয়লা, কাঠ, কাগজ, টেরা কোট্টা, এনামেল, ল্যাকুয়েওয়্যার এবং প্লাস্টিকজাতীয় দ্রব্যাদির সাহায্যেও পদক তৈরী করা হয়ে থাকে।
পদক প্রদান
দৌড়বিদ, সামরিক বাহিনী, বৈজ্ঞানিক কর্মকাণ্ড ও গবেষণা, শিক্ষাক্ষেত্রসহ বিভিন্ন স্তরে অবদানের জন্য ব্যক্তি কিংবা সংস্থাকে পদক প্রদানের মাধ্যমে মূল্যায়ন করা হয়। ধর্মীয় বিশ্বাসের অংশ হিসেবে আধ্যাত্মিক পদকও পরিধান করানো হয়। সামরিক পোষাকে তারকা চিহ্নের পদক প্রদান এবং সংগ্রহশালার মাধ্যমে ব্যক্তির পরিচিতি ঘটানোও অত্যন্ত জনপ্রিয় ধারা হিসেবে বিবেচিত হয়ে আসছে।
ইতিহাস
ইতিহাসবেত্তা জোসেফাস খ্রীষ্ট-পূর্ব ৪র্থ শতকে পদক প্রদান সম্পর্কে উল্লেখ করেন। আলেকজান্ডার দ্য গ্রেটকে খ্রীস্টান পাদ্রী জোনাথনের পক্ষ থেকে ইহুদীদের নেতৃত্ব গ্রহণে আমন্ত্রণ জানান। ফিরে আসার পর তিনি আলেকজান্ডার সম্পর্কে বলেন যে, "জোনাথনকে প্রেরণ করেছেন ... স্বর্ণ দণ্ড প্রদানের মাধ্যমে সম্মানসূচক পুরস্কৃত করেছেন যা রাজার রক্ত সম্পর্কীয় আচরণ বিশেষ"।
রোমান সম্রাটগণ সামরিক এবং রাজনৈতিক - উভয়ক্ষেত্রেই উপহার প্রদানের ক্ষেত্রে মেড্যালিয়ন বা বৃহৎ আকারের পদক ব্যবহার করতেন। সাধারণতঃ সোনা, রূপা দিয়ে এটি তৈরী হতো। এছাড়া ছাপ মারা মুদ্রাও উপহার হিসেবে প্রদান করা হতো। প্রায়শঃই এগুলো খাঁটি স্বর্ণ মুদ্রা হিসেবে পুরুষ এবং মহিলা উভয়কেই পরিধান করানো হতো।
ব্র্যাকটিয়েট এক ধরনের চ্যাপ্টা, পাতলা স্বর্ণ পদক। এটির উল্টোপিঠ সাধারণত পাতলা ধরনের। অন্ধকার যুগে তৈরী এ পদকটি উত্তর ইউরোপে পাওয়া যায়। স্থানভেদে প্রাচীন রোমান সাম্রাজ্যে এ ধরনের মুদ্রা ও পদকগুলোয় দেব-দেবীর মাথা, প্রাণী কিংবা অন্য কোন নকশা অঙ্কিত থাকতো। এ ধরনের পদক প্রাচীন গুপ্ত সাম্রাজ্য এবং রোমান সাম্রাজ্যে প্রচলিত মুদ্রার সমগোত্রীয়।
ম্যাজেস্টিক সেন্টার
দ্যা ম্যাজেস্টিক সেন্টার, হল জ্যাক ম্যানিং (মিনিং মিচেল ইন এ্যাসোসিয়েশন), কেন্দল ম্যকগ্রেইল (জেসম্যাক্স আর্কটেক্ট) নকশাকৃত এবং ১৯৯১ সালে সম্পূর্ণ করা ওয়েলিংটন, নিউজিল্যান্ড এর সবচেয়ে উচ্চতম ভবন। ১০০ উইলিস রাস্তার উপর অবস্থিত ভবনটি ১১৮ মিটার উচ্চ এবং ২৯ স্টোরেজ রয়েছে, যার ফলে এটা অকল্যান্ড মধ্যে এএসবি ব্যাংক সেন্টার বরাবর নিউজিল্যান্ড মধ্যে নবম সবচেয়ে উচ্চতম আকাশচুম্বী ভবনের মর্যাদা পেয়েছে। ভবনটি তার সমাপ্তির সময়ে দুই অন্যান্য কন্টেন্ডার (অকল্যান্ড এর মধ্যে এএনজেড সেন্টার ও এএসবি টাওয়ার) একই বছরে নির্মিত হচ্ছে যেটি দেশের তিনটি উচ্চতম ভবনগুলোর মধ্যে একটি। এটি প্রধানত অফিস হিসাবে ব্যবহৃত হয়।
চিৎপুর
চিৎপুর ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের একটি পাড়া। রবীন্দ্র সরণি-সংলগ্ন সমগ্র এলাকাটিকে কখনও কখনও চিৎপুর বলে অভিহিত করা হলেও, উক্ত এলাকার বিভিন্ন অংশের আলাদা আলাদা নাম রয়েছে।
ইতিহাস
চিৎপুর অঞ্চলের ইতিহাস প্রায় ৪০০ বছরের পুরনো। মনোহর ঘোষ এই অঞ্চলে দেবী চিত্তেশ্বরীর (কালী) একটি মন্দির নির্মাণ করেন। সেই মন্দিরের নামানুসারেই এই অঞ্চলের নামকরণ করা হয়। কথিত আছে, উক্ত মন্দিরে সেকালে নরবলি দেওয়া হত। এই মন্দিরের নবরত্ন চূড়াটি ১৭৩৭ সালের ঘূর্ণিঘড়ে ধূলিস্যাৎ হয়ে যায়। বর্তমানে প্রাচীন মন্দিরটি একটি ধ্বংসস্তুপ।
অন্য মতে, এই অঞ্চলের প্রকৃত নাম ছিল ‘চিত্রপুর’। ১৪৯৫ সালে রচিত বিপ্রদাস পিপলাইয়ের মনসামঙ্গল কাব্যে এই অঞ্চলের উল্লেখ আছে। তবে এই উল্লেখ উক্ত গ্রন্থে পরবর্তীকালের প্রক্ষিপ্তাংশও হতে পারে। এই মত অনুসারে, চক্রপাণি নামে বাংলার নবাবের এক সেনাপতি এখানে বাস করতেন। এটি ছিল শিল্পীদের একটি বর্ধিষ্ণু অঞ্চল। এই মত অনুসারে, ১৬১০ সালে জনৈক গোবিন্দ ঘোষ চিত্তেশ্বরী মন্দির প্রতিষ্ঠা করেছিলেন। চিতে ডাকাত নামে এই অঞ্চলের এক কুখ্যাত ডাকাত এই মন্দিরে নরবলি দিত। চিতে ডাকাতের নাম অনুসারেও এই অঞ্চলের নামকরণ হওয়া সম্ভব।
১৭১৭ সালে মুঘল সম্রাট ফারুকশিয়ারের কাছ থেকে ইংরেজরা যে ৩৮টি গ্রামের সত্ত্ব লাভ করে, তার মধ্যে চিৎপুর ছিল অন্যতম। পরবর্তীকালে চিৎপুর, টালা, বীরপাড়া ও কালীদহ গ্রামগুলিকে নিয়ে ডিহি চিৎপুর গঠিত হয়।
চিৎপুরের নবাব মহম্মদ রেজা খাঁর একটি বাগানবাড়ি এখানে ছিল। দিল্লির মুঘল সম্রাটদের কাছ থেকে ব্রিটিশ ইস্ট ইন্ডিয়া কোম্পানি বাংলার দেওয়ানি লাভের পর কয়েক বছর মহম্মদ রেজা খাঁর হাতে বাংলার প্রশাসন পরিচালনার দায়িত্ব ন্যস্ত ছিল। তৎকালীন শাসকশক্তির সঙ্গে ঘনিষ্ঠতার সূত্রেই চিৎপুরের নবাব পদে বহাল ছিলেন এবং শাসকশক্তি তাকে প্রথম সারির ব্যক্তিত্বের স্থান দিয়েছিল। ড্যানিশ, ফরাসি ও ডাচ গভর্নররা যথাক্রমে শ্রীরামপুর, চন্দননগর ও চুঁচুড়া থেকে কলকাতায় এলে প্রথানুসারে লাটভবনে যাবার আগে চিৎপুরে খানিকক্ষণ অবস্থান করতেন।
সার্কুলার খাল চিৎপুরেই হুগলি নদীতে মিশেছে। ২০শ শতাব্দীতে একটি বিশাল লক অ্যান্ড টাইডাল বেসিন এই খালের মুখে নির্মিত হয়।
এন্টালি, মানিকতলা, বেলগাছিয়া, উল্টোডাঙ্গা, চিৎপুর, কাশীপুর, বেনিয়াপুকুরের অংশবিশেষ, বালিগঞ্জ, ওয়াটগঞ্জ, একবালপুর এবং গার্ডেনরিচ ও টালিগঞ্জের অংশবিশেষ ১৮৮৮ সালে কলকাতা পৌরসংস্থার অন্তর্ভুক্ত হয়।
রবীন্দ্র সরণি
রবীন্দ্র সরণি, পূর্বনাম চিৎপুর রোড, ছিল এক জনপ্রিয় তীর্থপথ। এই পথের ধারে অনেক ধর্মশালা ও দোকান-বাজার ছিল। তাই এই রাস্তাটিকে ঘিরে দ্রুত জনবসতি গড়ে ওঠে, এখানকার মুরগির বাজার ‘মুরগিহাটা’, একটি ছোটো নালার উপর দুটি সাঁকো ‘জোড়াসাঁকো’, মাংসের বাজার ‘কসাইটোলা’ ও মৃৎশিল্পীদের বসতি অঞ্চলটি ‘কুমারটুলি’ নামে পরিচিত হয়। পরবর্তীকালে এই কুমারটুলি অঞ্চলের শিল্পীরা স্থানীয় বাসিন্দাদের চাহিদা মেটাতে মাটির মূর্তি নির্মাণের কাজ শুরু করেন। ১৭৫০-এর দশকে গোবিন্দপুরে ফোর্ট উইলিয়াম দুর্গ নির্মাণের কাজ শুরু হলে উক্ত অঞ্চলের অধিবাসীরা উত্তর কলকাতায় চলে আসেন।
লোয়ার চিৎপুর রোডের একটি অংশ দিল্লির চাঁদনি চকের সমতুল্য এলাকা ছিল। এখানেই ১৯২৬ সালে নাখোদা মসজিদ নির্মিত হয়। নবাবদের সর্বশেষ অবশিষ্টাংশ চিৎপুর রোডেই পাওয়া যেত। এই রাস্তাতেই রামমোহন রায় ব্রাহ্মসভা প্রতিষ্ঠা করেন। এটিই পরে আদি ব্রাহ্মসমাজে পরিণত হয়। স্বাধীনতার পর এই রাস্তাটি এখানকার বিশিষ্টতম বাসিন্দা রবীন্দ্রনাথ ঠাকুরের নামে নামাঙ্কিত হয়ে "রবীন্দ্র সরণি" নামে পরিচিত হয়। কলকাতার বিভিন্ন জাতি ও ভাষাগোষ্ঠীর মানুষ এই রাস্তার বাসিন্দা।
ঠাকুর পরিবারের আদি বাসভবন তথা অধুনা রবীন্দ্রভারতী বিশ্ববিদ্যালয়ের জোড়াসাঁকো শিক্ষাপ্রাঙ্গন ‘জোড়াসাঁকো ঠাকুরবাড়ি’ এই রাস্তার ধারেই অবস্থিত।
পৌরসংস্থার ওয়ার্ড ও থানা
১৮৭৬ সালে কলকাতার সীমান্তবর্তী এলাকাগুলিকে একটি একক শহরতলি পৌরসভার অধীনে আনা হয়। ১৮৯৯ সালে শহরতলি এলাকাকে ভেঙে "কাশীপুর ও চিৎপুর শহরতলি পৌরসভা" গঠিত হয়। ১৯৩১ সালে এটি কলকাতার সঙ্গে জুড়ে দেওয়া হয়। চিৎপুর এখন কলকাতা পৌরসংস্থার ৬ নং ওয়ার্ডের অন্তর্গত। এই এলাকার পশ্চিম দিকে হুগলি নদী এবং অন্য তিন দিকে রয়েছে কাশীপুর, সিঁথি, পাইকপাড়া, বেলগাছিয়া ও বাগবাজার এলাকা। হুগলি নদীর পশ্চিমে হাওড়া শহরের সালকিয়া অবস্থিত।
চিৎপুর থানা কলকাতা পুলিশের উত্তর ও উত্তর শহরতলি বিভাগের অধীনস্থ।
রেল পরিবহন
চিৎপুরে কলকাতা রেলওয়ে স্টেশন অবস্থিত। এটি কলকাতার চতুর্থ ও সাম্প্রতিকতম যাত্রীবাহী ট্রেনের টার্মিনাল স্টেশন। কলকাতার প্রথম দুটি টার্মিনাল স্টেশন হাওড়া ও শিয়ালদহ এক শতাব্দীরও আগে নির্মিত হয়েছিল। এই দুই স্টেশনের যাত্রীর চাপ কমাতে কলকাতা স্টেশন স্থাপিত হয়েছে। কলকাতার তৃতীয় স্টেশন শালিমার দক্ষিণ পূর্ব রেলের অধীনস্থ এবং হাওড়া জেলায় অবস্থিত হওয়ায় কলকাতার নগরকেন্দ্র থেকে অনেকটাই দূরে। চিৎপুর এর আগে এক শতাব্দীকাল রেলের একটি ইয়ার্ড ছিল। নতুন টার্মিনাল কোথায় হওয়া উচিত তা নিয়ে বিস্তর চিন্তাভাবনার পর শহরকেন্দ্র থেকে এর নৈকট্যের কারণে ভারতীয় রেল এখানেই টার্মিনাল স্থাপন করে।
হায়দ্রাবাদ রেলওয়ে বিভাগ
হায়দ্রাবাদ রেলওয়ে বিভাগ ভারতীয় রেলওয়ের দক্ষিণ মধ্য রেলওয়ে জোনের (SCR) তিনটি বিভাগের একটি। বিভাগের সদর দপ্তর সেকেন্দ্রাবাদে এবং এর জোনাল সদর দপ্তর সেকেন্দ্রাবাদে। যদিও হায়দ্রাবাদের নিজস্ব বিভাগ আছে, হায়দ্রাবাদ ডেকান রেলওয়ে স্টেশন নিজেই সেকেন্দ্রাবাদ রেলওয়ে বিভাগের অধীনে পড়ে। সেকেন্দ্রাবাদ-মনমাদ সেকশনটি কাচেগুড়া-মনমাদ লাইন নামেও পরিচিত একটি গুরুত্বপূর্ণ রেলপথ যা তেলেঙ্গানা এবং মহারাষ্ট্র রাজ্যকে সংযুক্ত করে, এই রুটের বেশিরভাগ স্টেশন হায়দ্রাবাদ বিভাগ এবং নান্দেড রেলওয়ে বিভাগ দ্বারা পরিচালিত হয়।
ইতিহাস
হায়দ্রাবাদ বিভাগ সেকেন্দ্রাবাদ রেলওয়ে বিভাগ থেকে ১৭ নভেম্বর ১৯৭৭ সালে তৈরি হয়েছে। ২০০৩ সালে হায়দ্রাবাদ বিভাগকে আরও খোদাই করে নান্দেদ রেলওয়ে বিভাগ গঠন করা হয়। হায়দ্রাবাদ বিভাগের এখতিয়ারটি প্রধানত তৎকালীন নিজামের রাজ্য রেলওয়ে, তেলেঙ্গানা রাজ্য এবং অন্ধ্রপ্রদেশের রায়ালসীমা অঞ্চলের মধ্য দিয়ে জুড়ে, একটি ছোট অংশ ধর্মবাদ থেকে মুদখেদ পর্যন্ত মহারাষ্ট্র রাজ্যে অবস্থিত এবং  ) একটি অংশ পান্ডুরঙ্গ স্বামী রোড থেকে কর্ণাটকে রায়চুর পর্যন্ত অবস্থিত।
গঠন
বিভাগটি জুড়ে মোট ১০৪টি স্টেশন রয়েছে। বিভাগটি হায়দ্রাবাদ এবং সেকেন্দ্রাবাদের যমজ শহরগুলির প্রায় সমস্ত রেলওয়ে সম্পদ এবং এস্টেটের রক্ষণাবেক্ষণের জন্য দায়ী।
হেলোপেলটিস
আকার আকৃতি
চায়ের গান্ধি পোকা আকারে লম্বা ধরনের। দেহ গড়ে ৬ মি.মি. লম্বা। মাধার রঙ জলপাই সবুজ ও কালো; ব্ক্ষাঞ্চল হালকা হলুদ ও কালো; উদরাঞ্চল হলুদ ও কালচে সবুজ রঙের। এগুলোর সামনের ডানা সামান্য পুরু ও স্বচ্ছ। শুঙ্গ বেশ লম্বা ও সূত্রাকার। স্কুলেটামের উপরিভাগে ড্রামের কাঠির মতো এক প্রকার কাঁটা বর্তমান। পূর্নবয়স্ক পোকার দেহে চারটি ডানা থাকে। এর সাহা্যে এরা উড়তে পারে।
জীবনবৃত্তান্ত
পূর্নাঙ্গ স্ত্রী পোকা একটি একটি করে এক সাথে প্রায় ৫০০ টি পর্যন্ত ডিম পাড়ে। ডিমগুলো ডালের নরম অংশ, পাতার মধ্যশিরা এবং পত্রাক্ষে আটকে থাকে। ডিমগুলো লম্বা শসার আকৃতির এবং এক প্রান্তে দুটি লোম থাকে। গ্রীষ্মকালে ৫-১০ দিন ও শীতকালে ১১-২৭ দিনের মধ্যে ডিম ফুটে নিম্ফ বের হয়। এরা দেখতে অনেকটা মাকড়সার মতো হয়। নিম্ফ অবস্থায় এগুলো চলাফেরা করতে পারে। নিম্ফের দেহ ৪.৫ মিমি. লম্বা। নিম্ফ প্রথমে ফ্যাকাশে হলুদ বর্নের দেখায়। ধীরে ধীরে এগুলো সবুজাফ-হলুদ বর্ণ ধারণ করে। পর পর পাঁচ বার খোলস ত্যাগ করার পর নিম্ফ পূর্ণবয়স্ক কীটপতঙ্গে পরিণত হয়। বাংলাদেশে চায়ের গান্ধিপোকা বছরে প্রায় ১৮ বার বংশবিস্তার করে।
ক্ষতির প্রকৃতি
গান্ধি পোকা সাধারনত চা গাছের কচি ডগা ও পাতার বেশি ক্ষতি করে। এগুলো ডগা ও পাতায় অসংখ্য ছিদ্র করে রস চুষে খায়। একটি পোকা দৈনিক গড়ে দুটি কচি ডগা নষ্ট করে।
নির্মলা রায়
নির্মলা রায় ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
জন্ম ও পরিবার
নির্মলা রায় ১৯১৭ সালে ফরিদপুর জেলার উলপুর গ্রামে এক জমিদার পরিবারে জন্মগ্রহণ করেন। তার পিতার নাম মনোরঞ্জন রায়। তার দিদি ছিলেন সুষমা রায়। পিতার আদর্শে প্রভাবিত হয়ে রাজনীতিতে যোগ দেন। ১৯৪৫ সালে ভবেশচন্দ্র সান্যাল সাথে বিবাহ হয়।
রাজনৈতিক জীবন
১৯৩৮ সালে আর.এস.পি. দলের সভ্য হন। তিনি ছাত্রী সংগঠনে আত্ননিয়োগ করেন। ১৯৩৯ সালে তিনি 'নিখিল বঙ্গ ছাত্র ফেডারেশন' এর ছাত্রী-সাব-কমিটির সভানেত্রী নির্বাচিত হন। তিনি ১৯৪২ সালের ৬ সেপ্টেম্বর ‘ভারত ছাড়ো’ আন্দোলনের সময় গ্রেপ্তার হন এবং নিরাপত্তাবন্দীরূপে তিন বৎসর প্রেসিডেন্সি জেলে আটক থাকেন। ১৯৪৫ সালে মুক্তির পরে আবার দলের সাথে যুক্ত হন।
রঘুবংশ
রঘুবংশ (रघुवंशम्) হল বিখ্যাত সংস্কৃত কবি কালিদাসের একটি সংস্কৃত মহাকাব্য। যদিও পাঠ্যটির রচনাকাল অজানা, তবে কবি ৫ম শতাব্দীতে বিকাশ লাভ করেছিলেন বলে অনুমান করা হয়। এটি ১৯টি সর্গে (অধ্যায়), রঘু রাজবংশের সাথে সম্পর্কিত গল্প বর্ণনা করে, অর্থাৎ দিলীপ এর পরিবার এবং অগ্নিবর্ণ পর্যন্ত তার বংশধর, যাদের মধ্যে রঘু, দশরথ ও রাম অন্তর্ভুক্ত রয়েছে।
রচনাটির উপর রচিত প্রাচীনতম ভাষ্যটি হল ১০ম শতাব্দীর কাশ্মীরি পণ্ডিত বল্লভদেবের। সবচেয়ে জনপ্রিয় এবং ব্যাপকভাবে উপলব্ধ ভাষ্য হল মল্লিনাথ দ্বারা লিখিত সঞ্জীবাণী।
বিষয়বস্তু
রঘুবংশ হল একটি মহাকাব্য যাতে ১৫৬৪টি স্তবক রয়েছে। এটি রঘু রাজবংশের (সূর্যবংশ বা সূর্য রাজবংশ নামেও পরিচিত) রাজাদের লাইন বর্ণনা করে যাতে রঘু অন্তর্ভুক্ত। এটি ১৯টি সর্গে (অধ্যায়) লেখা হয়েছে, যেটিকে তিনটি ভাগে বিভক্ত হিসাবে বিবেচনা করা যেতে পারে:
অধ্যায় ১ – রাজা দিলীপের বশিষ্ঠের আশ্রমে যাত্রা
মহাকাব্যটি একটি প্রার্থনা দিয়ে শুরু হয়:
"পার্বতী ও পরমেশ্বরের কাছে,
বিশ্বের পিতামাতারা, যারা শব্দ ও অর্থের মতো একত্রিত, আমি প্রার্থনা করি, উপযুক্ত অর্থের সাথে বক্তৃতা উপহার দেওয়ার জন্য।"
কবির নম্রতা ও রাজবংশের মহিমা প্রকাশের কিছু স্তবকের পর রাজা দিলীপ ও তাঁর রাজত্বের বর্ণনা করা হয়েছে। দিলীপের বড় দুঃখ আছে, তা হল তার কোন সন্তান নেই। তাঁর রাণী সুদক্ষিণার সাথে তিনি ঋষি বশিষ্ঠের আশ্রমে যান, তাঁর পরামর্শ নেওয়ার জন্য। বশিষ্ঠ প্রকাশ করেন যে রাজা দিলীপা একবার ঐশ্বরিক গাভী সুরভীকে অসন্তুষ্ট করেছিলেন এবং তার দ্বারা অভিশপ্ত হয়েছিলেন এবং তাকে তার কন্যা বাছুর নন্দিনীর যত্ন নেওয়ার নির্দেশ দেন।
অধ্যায় ২ - রাজা দিলীপ এবং বাছুর নন্দিনী
রাজা বাছুরের সেবায় তার দিন কাটায়, এটিকে তার বিচরণে সঙ্গ দেয় এবং বিপদ থেকে রক্ষা করে। একদিন একটি সিংহ দেখা দেয়, এবং যখন দিলীপ তীর আঁকতে এবং বাছুরটিকে রক্ষা করার জন্য তার হাত বাড়ায়, তখন সে নিজেকে জাদুকরীভাবে হিমায়িত দেখতে পায়। তিনি বাছুরের পরিবর্তে নিজের জীবন নিতে সিংহের কাছে অনুরোধ করেন, এমনকি সিংহের যুক্তির মুখেও এটি মায়া বলে প্রকাশ পায় এবং নন্দিনী তাকে পুত্র সন্তানের বর দেয়। সে তার রাণীর সাথে তার রাজধানীতে ফিরে আসে।
অধ্যায় ৩ - রঘু জন্মগ্রহণ করেন, বড় হন এবং রাজা হন
রাণী সুদক্ষিণা একটি ছেলের জন্ম দেন যার নাম রঘু। ছেলেটির শৈশব ও শিক্ষার কথা বর্ণনা করা হয়েছে। যখন তার পিতা রাজা দিলীপ অশ্বমেধ যজ্ঞ করেন এবং দেবতা ইন্দ্র তার বিচরণশীল ঘোড়াকে বন্দী করেন, তখন রঘু ইন্দ্রের সাথে যুদ্ধ করেন যিনি তার প্রতি মুগ্ধ হন। তার বাবা তাকে রাজার মুকুট দেয়, এবং বনে অবসর নেয়।
অধ্যায় ৫ - কৌতসাকে রঘুর উপহার, এবং আজার জন্ম ও যৌবন
রঘু একটি যজ্ঞ করার পর এবং তার সমস্ত সম্পদ দান করার পর, কৌতসা নামে একজন সদ্য স্নাতক হওয়া ছাত্র আসে এবং তার শিক্ষককে গুরুদক্ষিণা হিসেবে দেওয়ার জন্য তার কাছে প্রচুর পরিমাণে সম্পদ চায়। তার ইচ্ছা পূরণ করার জন্য, রঘু সম্পদের দেবতা কুবেরের বিরুদ্ধে যুদ্ধে যাওয়ার সংকল্প করেন এবং ঠিক যেমন তিনি তা করার সংকল্প করেন, তখন কুবের তার কোষাগার পূর্ণ করার জন্য সোনার বর্ষণ করেন। উভয় রঘু, যিনি কৌতসাকে তিনি যা চেয়েছিলেন তার চেয়ে অনেক বেশি চাপ দেন এবং কৌতসা, যিনি তার শিক্ষককে শোধ করার জন্য যা প্রয়োজন তার চেয়ে বেশি কিছু গ্রহণ করেন না, সমস্ত লোকের প্রশংসা অর্জন করেন।
রঘুর একটি পুত্র জন্মগ্রহণ করে এবং তার নাম রাখা হয় অজ, যিনি প্রাপ্তবয়স্ক হয়ে ওঠেন এবং রাজকুমারী ইন্দুমতীর স্বয়ম্বরে যান।
অধ্যায় ৬ – ইন্দুমতীর স্বয়ম্বর
সমস্ত অঞ্চলের অনেক রাজপুত্র ইন্দুমতীর স্বয়ম্বরে আছেন তার দ্বারা নির্বাচিত হওয়ার আশায়। তাদের গুণাবলি ও রাজত্ব বর্ণনা করা হয়েছে। ইন্দুমতী তাদের অনেকের পাশ দিয়ে যায় এবং অবশেষে আজাকে বেছে নেয়।
অধ্যায় ৭ - অজের বিয়ে এবং অ্যামবুশ
অজ ইন্দুমতীর সাথে বিবাহ বন্ধনে আবদ্ধ হন, কিন্তু বাড়ি ফেরার পথে তিনি হতাশ প্রতিদ্বন্দ্বী রাজকুমারদের দ্বারা আক্রান্ত হন। সে তাদের সবাইকে পরাজিত করে বাড়িতে ফিরে আসে, যেখানে তার পিতা রঘু তাকে রাজার মুকুট দেন এবং বনে অবসর নেন।
অধ্যায় ৮ - ইন্দুমতীর মৃত্যু এবং অজের বিলাপ
ইন্দুমতী পুত্র দশরথের জন্ম দেন। একদিন, ইন্দুমতী এক অদ্ভুত দুর্ঘটনায় নিহত হয় (যখন তার গায়ে ফুলের মালা পড়ে), এবং অজ তাকে হারানোর জন্য দীর্ঘকাল বিলাপ করে। ছেলের বয়স না হওয়া পর্যন্ত তিনি আট বছর শোকে বেঁচে থাকেন, তারপর দেহত্যাগ করেন এবং মৃত্যুর পরে স্ত্রীর সাথে মিলিত হন।
অধ্যায় ৯ – দশরথের হাতে শ্রবণ কুমারের দুর্ঘটনাজনিত মৃত্যু
রাজা দশরথ ও তার তিন রাণীর রাজত্বের বর্ণনা আছে। একবার সে বনে শিকার করতে যায়, সেই সময় একটি মারাত্মক শিকারের দুর্ঘটনা ঘটে: দশরথ শ্রবণ কুমার নামে একটি ছেলেকে হত্যা করে, এবং ছেলেটির বাবা-মায়ের দ্বারা অভিশাপ হয় যে সেও বৃদ্ধ বয়সে তার ছেলের জন্য শোকে মরবে।
রাম : অধ্যায় ১০ থেকে ১৫
অধ্যায় ১০ থেকে ১৫ রামায়ণের গল্প বলে, কিন্তু ভারতীয় পাঠকদের কাছে সুপরিচিত বাল্মীকির অংশগুলি সংক্ষিপ্ত করা হয়েছে।
অধ্যায় ১১ - সীতার স্বয়ম্বর, এবং পরশুরামের পরাজয়
রাম ও লক্ষ্মণ ঋষি বিশ্বামিত্রের সাথে এবং ততক রাক্ষসকে হত্যা করে। তারা মিথিলায় পৌঁছায়, যেখানে রাজকন্যা সীতার স্বয়ম্বরে, রাম তার ধনুক ভেঙ্গে দেন এবং তাকে বিয়ে করেন। অযোধ্যায় ফেরার পথে তারা পরশুরামের মুখোমুখি হয় এবং রাম এই চ্যালেঞ্জে বিজয়ী হন।
অধ্যায় ১২ - রাম নির্বাসিত, শূর্পনখা অপমানিত, সীতা অপহরণ এবং রাবণ হত্যা
এই অধ্যায় বেশিরভাগ রামায়ণের গল্প বর্ণনা করে (এর কাণ্ড ২ থেকে ৬) সংক্ষেপে, রামের হাতে লঙ্কায় রাবণের মৃত্যুর সাথে শেষ হয়।
অধ্যায় ১৩ - বায়বীয় পথে প্রত্যাবর্তন
লঙ্কা থেকে, রাম ও সীতা পুষ্পক বিমানে অযোধ্যায় ফিরে আসেন, এবং যখন তারা বাতাসে উড়ে যায়, রাম সীতাকে মাটিতে অনেক আগ্রহের বিষয় নির্দেশ করে।
অধ্যায় ১৪ - সীতার বনবাস
অযোধ্যায় ফিরে আসার পর রামকে রাজার মুকুট দেওয়া হয় এবং সীতা গর্ভবতী হলে তাদের আনন্দ বেড়ে যায়। সে আবার বন দেখার ইচ্ছা প্রকাশ করে। কিন্তু রাজ্যের লোকেরা রানীর চরিত্র নিয়ে বচসা করছে শুনে, কিছু অভ্যন্তরীণ লড়াইয়ের পর রাম তার প্রিয়তমা স্ত্রীকে নির্বাসনের সিদ্ধান্ত নেন। তিনি লক্ষ্মণকে সীতাকে বনে রেখে যেতে বলেন। তিনি বিধ্বস্ত, কিন্তু ঋষি বাল্মীকি তার যত্ন নেন।